**ΝΟΜΟΣΧΕΔΙΟ ΜΕ ΤΙΤΛΟ**

**ΠΑΡΑΡΤΗΜΑ 1**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΟΡΙΣΜΕΝΩΝ ΠΤΥΧΩΝ ΤΩΝ ΥΠΗΡΕΣΙΩΝ ΤΗΣ ΚΟΙΝΩΝΙΑΣ ΤΗΣ ΠΛΗΡΟΦΟΡΙΑΣ ΚΑΙ ΕΙΔΙΚΑ ΤΟΥ ΗΛΕΚΤΡΟΝΙΚΟΥ ΕΜΠΟΡΙΟΥ**

**ΚΑΘΩΣ ΚΑΙ ΓΙΑ ΣΥΝΑΦΗ ΘΕΜΑΤΑ ΝΟΜΟΥΣ ΤΟΥ 2004 ΚΑΙ 2007**

|  |  |
| --- | --- |
| Συνοπτικός τίτλος.156(Ι) του 200497(Ι) του 2007. | 1. Ο παρών Νόμος θα αναφέρεται ως ο περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα (Τροποποιητικός) Νόμος του 2016 και θα διαβάζεται μαζί με τους περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα Νόμων του 2004 και 2007 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ορισμένων Πτυχών των Υπηρεσιών της Κοινωνίας της Πληροφορίας και Ειδικά του Ηλεκτρονικού Εμπορίου καθώς και για Συναφή Θέματα Νόμοι του 2004 έως 2016. |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται:  |
|  | (α) | με τη αντικατάσταση της ερμηνείας του όρου «Αρμόδια Αρχή» ως ακολούθως· |
|  | (β) | «Αρμόδια Αρχή» σημαίνει το Γενικό Διευθυντή του Υπουργείου Ενέργειας, Εμπορίου και Βιομηχανίας και οποιοδήποτε λειτουργό του εν λόγω Υπουργείου εξουσιοδοτημένο από το Γενικό Διευθυντή να ενεργεί εκ μέρους αυτού, με την προσθήκη, στην κατάλληλη αλφαβητική σειρά, του ακόλουθου νέου όρου και της ερμηνείας του:«διάταγμα» σημαίνει διάταγμα που δημοσιεύεται στην Επίσημη Εφημερίδα της Δημοκρατίας, |
|  | (γ) | με την αντικατάσταση της ερμηνείας του όρου «Επιτροπή» ως ακολούθως: |
|  |  | «”Επιτροπή” σημαίνει την Ευρωπαϊκή Επιτροπή·»,  |
|  | (δ) | με την προσθήκη αμέσως μετά τη λέξη «ασκούν» (τέταρτη γραμμή), στον ορισμό «εγκατεστημένος φορέας παροχής υπηρεσιών» των λέξεων «επ’ αόριστον»με τη διαγραφή αμέσως μετά τη δεύτερη επιφύλαξη στον ορισμό «εγκατεστημένος φορέας παροχής υπηρεσιών» της άνω τελείας και αντικατάστασή της με άνω και κάτω τελεία και με την προσθήκη αμέσως μετά της ακόλουθης νέας τρίτης επιφύλαξης στον ορισμό, ως ακολούθως:  |
|  |  |  «Νοείται έτι περαιτέρω ότι ο τόπος εγκατάστασης φορέα παροχής υπηρεσιών σημαίνει τον τόπο άσκησης της οικονομικής του δραστηριότητας μέσω μιας μόνιμης εγκατάστασης, όπως θυγατρικής εταιρείας, πρακτορείου, υποκαταστήματος ή άλλης εγκατάστασης ή επανδρωμένου γραφείου. Όπου υπάρχουν πλείονες τόποι εγκατάστασης του ιδίου φορέα, ο τόπος εγκατάστασης είναι ο τόπος εγκατάστασης από τον οποίο παρέχεται η εν λόγω υπηρεσία, όταν δε είναι δύσκολο να προσδιοριστεί από ποιο τόπο εγκατάστασης παρέχεται η υπηρεσία, ως τόπος εγκατάστασης θεωρείται ο τόπος όπου ο φορέας παροχής υπηρεσιών έχει το κέντρο των δραστηριοτήτων του που συσχετίζονται με την υπηρεσία αυτή.∙», και   |
|  | (ε) | με την προσθήκη, στην κατάλληλη αλφαβητική σειρά, του ακόλουθου νέου όρου και της ερμηνείας του: |
|  |  | «Υπουργός» σημαίνει τον Υπουργό Ενέργειας, Εμπορίου και Βιομηχανίας». |
| Τροποποίηση του άρθρου 3 του βασικού νόμου  | 3. Το άρθρο 3 του βασικού νόμου τροποποιείται ως ακολούθως- |
|  | (α) (β) 112 του 200484(Ι) του 2005149(Ι) του 200567(Ι) του 2006113(Ι) του 2007134(Ι) του 200746(Ι) του 2008103(Ι) του 200994(Ι) του 201151(Ι) του 2012160(Ι) του 2013 77(Ι) του 2014. | με την αντικατάσταση στα εδάφια 2, 3, και 4 αυτού, της λέξης «παρόν», με τη λέξη «παρών», με την αντικατάσταση στην παράγραφο (β) του εδαφίου (4) αυτού, της φράσης «περί Ρύθμισης Τηλεπικοινωνιών και Ταχυδρομικών Υπηρεσιών Νόμου του 2002» (τέταρτη γραμμή) με τη φράση «περί Ρυθμίσεως Ηλεκτρονικών και Ταχυδρομικών Υπηρεσιών Νόμου ως εκάστοτε τροποποιείται», και |
|  | (γ)13(Ι) του 200841(Ι) του 2014 | με την αντικατάσταση της παραγράφου (γ) του εδαφίου (4) αυτού, με την ακόλουθη νέα παράγραφο: «(γ) σε θέματα αφορώντα συμφωνίες ή εναρμονισμένες πρακτικές που κατακερματίζουν την αγορά ή καθορίζουν τις τιμές ή άλλες πρακτικές διεπόμενες από τις διατάξεις του «περί Προστασίας του Ανταγωνισμού Νόμου ως εκάστοτε τροποποιείται». |
| Τροποποίηση του άρθρου 4του βασικού νόμου. | 4. Το άρθρο 4 του βασικού νόμου αντικαθίσταται με το ακόλουθο νέο άρθρο 4: |
|  | «Αρμοδιότητες και εξουσίες της Αρμόδιας Αρχής. | 4.-(1) Η Αρμόδια Αρχή έχει εξουσία και αρμοδιότητα να μεριμνά για – |
|  |  | (α) | Την άσκηση έλεγχου και εποπτείας για την αποτελεσματική εφαρμογή του παρόντος Νόμου∙ |
|  |  | (β) | τον καθορισμό σημείων επαφής στα οποία δύνανται να απευθύνονται με ηλεκτρονικά μέσα, τόσο οι αποδέκτες, όσο και οι φορείς παροχής υπηρεσιών∙ |
|  |  | (γ) | την παροχή, το συντομότερο δυνατό και σύμφωνα με την εκάστοτε σε ισχύ νομοθεσία στη Δημοκρατία, συνδρομής και πληροφοριών όταν ζητείται από τις αρμόδιες αρχές άλλου κράτους μέλους και την Επιτροπή, μεταξύ άλλων και με τα κατάλληλα ηλεκτρονικά μέσα∙ |
|  |  | (δ) | την κοινοποίηση στην Επιτροπή όλων των σημαντικών διοικητικών και δικαστικών αποφάσεων για την επίλυση διαφορών στο πλαίσιο των υπηρεσιών της Κοινωνίας της Πληροφορίας, καθώς και πληροφοριών σχετικά με τις πρακτικές, τα συναλλακτικά ήθη και έθιμα που αφορούν το ηλεκτρονικό εμπόριο στη Δημοκρατία∙ |
|  |  | (ε) | τη δημοσίευση των Κωδίκων Δεοντολογίας που καθορίζονται στις διατάξεις των άρθρων 11 και 19. |
|  |  |  (2) Για σκοπούς συντονισμού και ενημέρωσης, η Αρμόδια Αρχή συνεργάζεται με τις αρμόδιες αρχές άλλων κρατών μελών και ορίζει προς τούτο ένα ή περισσότερα σημεία επαφής των οποίων τα στοιχεία κοινοποιεί στα άλλα κράτη μέλη και την Επιτροπή. |
|  |  |  (3) Στα σημεία επαφής που αναφέρονται στην παράγραφο (β) του εδαφίου (1) δύνανται να απευθύνονται με ηλεκτρονικά μέσα, τόσο οι αποδέκτες, όσο και οι φορείς παροχής υπηρεσιών, προκειμένου: |
|  |  | (α) | Να λαμβάνουν γενικές πληροφορίες όσον αφορά το ισχύον δίκαιο πάνω σε θέματα σχετικά με το ηλεκτρονικό εμπόριο, και ειδικότερα, για τα συμβατικά τους δικαιώματα και υποχρεώσεις, καθώς και για τους υφιστάμενους μηχανισμούς υποβολής καταγγελιών και επανόρθωσης σε περίπτωση διαφορών, καθώς και για την πρακτική πτυχή της χρήσης των μηχανισμών αυτών∙ |
|  |  | (β) | να λαμβάνουν τα στοιχεία των αρχών, οργανισμών, ενώσεων ή άλλων φορέων που βρίσκονται στη Δημοκρατία, στα οποία οι αποδέκτες μπορούν να απευθύνονται για περισσότερες πληροφορίες ή πρακτική βοήθεια. |
|  |  |  (4) Η Αρμόδια Αρχή μεριμνά για την δημιουργία των απαιτούμενων μέσων ελέγχου και έρευνας και ειδικότερα, μεριμνά για την απόκτηση του απαραίτητου τεχνικού εξοπλισμού και καταρτισμένου προσωπικού, ώστε να επιτυγχάνεται η αποτελεσματική εφαρμογή του παρόντος Νόμου.». |
| Τροποποίηση του άρθρου 6 του βασικού νόμου. | 5. Το άρθρο 6 του βασικού νόμου τροποποιείται: |
|  |
|  | (α) | με την αντικατάσταση στην παράγραφο (β) του εδαφίου (2) αυτού, των λέξεων «πρόθεσή της» (δεύτερη γραμμή) με τις λέξεις «πρόθεση της Αρμόδιας Αρχής»,  |
|  | (β) | με την αναρίθμηση του εδαφίου (5) αυτού σε εδάφιο (3) και με την αντικατάσταση, αμέσως μετά τη λέξη «αναφέρονται» (έβδομη γραμμή) των λέξεων «οι λόγους» με τις λέξεις «οι λόγοι». και |
|  | (γ) | τηρουμένων των διατάξεων της παραγράφου (γ), με την προσθήκη των νέων εδαφίων (4) και (5) αμέσως μετά το εδάφιο (3) αυτού ως ακολούθως: |
|  |  |  «(4) Όλες οι αρχές στη Δημοκρατία, περιλαμβανομένων της Αστυνομίας, των σωμάτων ασφαλείας, των υπηρεσιών δημόσιας υγείας και προστασίας του καταναλωτή, από τις οποίες ζητείται από την Αρμόδια Αρχή η συνδρομή για σκοπούς εφαρμογής των διατάξεων των εδαφίων (1) έως (3), παρέχουν πάραυτά την συνδρομή τους και παράλληλα ενημερώνουν την Αρμόδια Αρχή για την τυχόν εφαρμογή διατάξεων οικείας νομοθεσίας που αφορούν την, παράλληλη με τον παρόντα Νόμο, ενεργοποίηση διαδικασίας επιβολής κυρώσεων κατά τρόπο ειδικότερο ή δραστικότερο:  |
|  |  |  Νοείται ότι τυχόν παράλληλη ενεργοποίηση διαδικασίας επιβολής κυρώσεων δεν αποτελεί λόγο μη εφαρμογής των διατάξεων των εδαφίων (1) έως (3), εκτός εάν η παράλληλη εφαρμογή θα παραβίαζε την αρχή που απαγορεύει τη επιβολή διπλών ή πολλαπλών κυρώσεων για την τέλεση της ίδιας παράνομη πράξης και/ή συμπεριφοράς και προς τούτο οι αρχές τις Δημοκρατίας ενεργούν συντονισμένα με την Αρμόδια Αρχή.  |
|  |  |  (5) Τηρουμένων των διατάξεων των άρθρων 20 και 21 η Αρμόδια Αρχή δύναται να προωθεί τη λήψη περιοριστικών μέτρων μέσω έκδοσης διατάγματος αναφορικά με συγκεκριμένη υπηρεσία της κοινωνίας της πληροφορίας και/ή με φορέα παροχής υπηρεσιών που είναι εγκατεστημένοι στη Δημοκρατία, για τους λόγους που καθορίζονται στις διατάξεις της παραγράφου (α) του εδαφίου (1).  |
| Τροποποίηση του άρθρου 7 του βασικού νόμου. | 6. Το άρθρο 7 του βασικού νόμου αντικαθίσταται από το νέο άρθρο 7 ως ακολούθως-  |
|  | 112 του 200484(Ι) του 2005149(Ι) του 200567(Ι) του 2006113(Ι) του 2007134(Ι) του 200746(Ι) του 2008103(Ι) του 200994(Ι) του 201151(Ι) του 2012160(Ι) του 2013 77(Ι) του 2014. | «7. Η ανάληψη και η άσκηση δραστηριότητας φορέα παροχής υπηρεσίας της κοινωνίας της πληροφορίας δεν υπόκειται σε καθεστώς προηγουμένης παροχής άδειας ή σε οποιασδήποτε άλλη προϋπόθεση ισοδύναμου αποτελέσματος, με την επιφύλαξη του πλαισίου εξουσιοδοτήσεων που δεν αφορά ειδικά και αποκλειστικά υπηρεσία της κοινωνίας της πληροφορίας ή που καλύπτεται στο πλαίσιο εξουσιοδοτήσεων που προβλέπονται στον τομέα των ηλεκτρονικών επικοινωνιών και ειδικότερα στις διατάξεις του περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμου όπως εκάστοτε τροποποιείται ή αντικαθίσταται.» |
| Τροποποίηση του άρθρου 8 του βασικού νόμου. | 7. Το εδάφιο (1) του άρθρου 8 του βασικού νόμου τροποποιείται ως ακολούθως:  |
|  | (α) | Με την αντικατάσταση της παραγράφου (γ) αυτού, με την ακόλουθη νέα παράγραφο (γ) – |
|  |  | «(γ) | τη διεύθυνση ηλεκτρονικού ταχυδρομείου του φορέα παροχής υπηρεσιών και άλλες πληροφορίες που παρέχουν τη δυνατότητα ταχείας επαφής καθώς και άμεσης και ουσιαστικής επικοινωνίας, όπως τον αριθμό τηλεφώνου του φορέα, τυποποιημένο ερωτηματολόγιο ηλεκτρονικής μορφής, δια του οποίου ο αποδέκτης μπορεί να απευθύνεται μέσω διαδικτύου στον φορέα παροχής υπηρεσιών και στο οποίο ο φορέας αυτός απαντά κατά άμεσο και ουσιαστικό τρόπο με ηλεκτρονικό μήνυμα:  |
|  |  |  |  Νοείται ότι, σε περιπτώσεις όπου ο αποδέκτης της υπηρεσίας, μετά την ηλεκτρονικού τύπου επαφή με τον φορέα παροχής υπηρεσιών, αδυνατεί να αποκτήσει πρόσβαση στο δίκτυο ηλεκτρονικών επικοινωνιών, ο φορέας παροχής υπηρεσιών κατόπιν αιτήσεως του αποδέκτη, προσφέρει στον αποδέκτη αυτόν πρόσβαση σε μη ηλεκτρονικής μορφής τρόπο επικοινωνίας·». |
|  | (β)  | με την αντικατάσταση της τελείας με άνω και κάτω τελεία στο τέλος της παραγράφου (ζ) αυτού, και με τη προσθήκη αμέσως μετά της ακόλουθης νέας επιφύλαξης: |
|  |  |  |  «Νοείται ότι, με Κανονισμούς που εκδίδονται δυνάμει του παρόντος Νόμου είναι δυνατό να καθορίζονται ειδικότερα και μεγαλύτερη λεπτομέρεια πληροφορίες στις οποίες πρέπει να παρέχουν άμεση πρόσβαση οι φορείς παροχής υπηρεσιών.».  |
| Τροποποίηση του άρθρου 10 του βασικού νόμου. | 8. Το εδάφιο (2) του άρθρου 10 του βασικού νόμου αντικαθίσταται ως ακολούθως:  |
|  | «(2). Με την επιφύλαξη των διατάξεων του άρθρου 106 των περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμου, όπως εκάστοτε τροποποιείται ή αντικαθίσταται, καθώς και τις πρόνοιες του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου του 2018 (Ν. 125(I)/2018) ως εκάστοτε τροποποιείται, η Αρμόδια Αρχή λαμβάνει μέτρα για να εξασφαλίζεται ότι οι φορείς παροχής υπηρεσιών που αναλαμβάνουν δραστηριότητες σε μη ζητηθείσες εμπορικές επικοινωνίες, μέσω ηλεκτρονικού ταχυδρομείου συμβουλεύονται τακτικά και τηρούν τα μητρώα «επιλογών», στα οποία μπορούν να εγγράφονται τα φυσικά πρόσωπα που επιλέγουν να μην λαμβάνουν τέτοιες εμπορικές επικοινωνίες και συμμορφώνονται με τις διατάξεις του νόμου αυτού». |
| Τροποποίηση του άρθρου 14 του βασικού νόμου. | 9. Το άρθρο 14 του βασικού νόμου τροποποιείται:  |
|  | (α) | με την αντικατάσταση της φράσης «τεχνολογικά μέσα» (δεύτερη γραμμή) στο εδάφιο (1) αυτού με τη φράση «ηλεκτρονικά μέσα» και |
|  | (β) | με την αναρίθμηση του εδαφίου (3) αυτού σε εδάφιο (2).  |
| Αντικατάσταση του άρθρου 20 του βασικού νόμου. | 10. Ο βασικός νόμος τροποποιείται με την αντικατάσταση του άρθρου 20 αυτού με το ακόλουθο νέο άρθρο 20: |
|  | «Εξέταση παραβάσεων. | 20.-(1) Η Αρμόδια Αρχή έχει καθήκον να εξετάζει, κατόπιν υποβολής παραπόνου ή και αυτεπάγγελτα παραβάσεις ειδικά των διατάξεων των άρθρων 8 εώς 10 και 13 εώς 17, εξαιρουμένων των περιπτώσεων που ρυθμίζονται εξειδικευμένα κατά τρόπο ανάλογο από ειδική νομοθεσία. |
|  |  |  (2) Όταν η Αρμόδια Αρχή κατά τη δυνάμει του εδαφίου (1) διερεύνηση παραπόνου ή αυτεπάγγελτη έρευνα, διαπιστώσει παράβαση των διατάξεων των άρθρων 8 εώς 10 και 13 εώς 17 ή άρνηση του φορέα παροχής υπηρεσιών ή οποιουδήποτε άλλου προσώπου να συνεργαστεί με την Αρμόδια Αρχή για σκοπούς διερεύνησης παραπόνου, έχει εξουσία να προβαίνει στις πιο κάτω ενέργειες είτε διαζευκτικά είτε σωρευτικά, ανάλογα με τη φύση, τη διάρκεια και τη βαρύτητα της παράβασης - |
|  |  | (α) | να συστήσει στον ενδιαφερόμενο παραβάτη ή οποιοδήποτε πρόσωπο, το οποίο κατά την κρίση της ενέχεται ή ευθύνεται για την παράβαση αυτή όπως εντός τακτής προθεσμία δεκαπέντε (15) ημερολογιακών ημερών τερματίσει την παράβαση και αποφύγει επανάληψή της στο μέλλον ή σε περίπτωση που η παράβαση τερματίσθηκε πριν από την έκδοση της απόφασης της Αρμόδιας Αρχής, να βεβαιώσει με απόφασή της την παράβαση, |
|  |  | (β) | να απευθύνει σύσταση συμμόρφωσης ή τη δεσμευτική ειδοποίηση συμμόρφωσης στον παραβάτη ή οποιοδήποτε πρόσωπο, το οποίο κατά την κρίση της ενέχεται ή ευθύνεται για την παράβαση αυτή, προσδιορίζοντας τη λήψη διορθωτικών μέτρων που κατά την κρίση της αποκαθιστούν την παράνομη κατάσταση που δημιούργησε η παράβαση, |
|  |  | (γ) | να επιβάλει διοικητικό πρόστιμο όπως καθορίζεται στις διατάξεις του άρθρου 20Α, και/ή  |
|  |  | (δ) (ε) | να διατάσσει την άμεση παύση της παράβασης εναντίον οποιουδήποτε προσώπου το οποίο, κατά την κρίση της, ενέχεται ή ευθύνεται για την παράβαση αυτή σύμφωνα με τις διατάξεις του άρθρου 21.να διατάσσει τους παρόχους υπηρεσιών διαδικτύου και οποιαδήποτε πρόσωπα παρέχουν φιλοξενία ή μεταδίδουν πληροφορίες να αποσύρουν ταχέως τις πληροφορίες ή να καθιστούν την πρόσβαση σε αυτή αδύνατη.  |
|  |  |  (3) Κατά την, δυνάμει του εδαφίου (1), εξέταση οποιασδήποτε παράβασης η Αρμόδια Αρχή δύναται, αν το θεωρήσει σκόπιμο, να λάβει υπόψη της οποιαδήποτε ανάληψη δέσμευσης που παρέχεται σ’ αυτήν από οποιοδήποτε πρόσωπο ή εκ μέρους οποιουδήποτε προσώπου, αναφορικά με τη γενόμενη παράβαση και την προοπτική άρσης ή αποκατάστασης αυτής. |
|  |  |  (4) Η Αρμόδια Αρχή κατά την άσκηση των εξουσιών που παρέχονται σε αυτή δυνάμει του παρόντος Νόμου, οφείλει να λαμβάνει υπόψη της - |
|  |  | (α) | όλα τα εμπλεκόμενα συμφέροντα και ιδιαίτερα το δημόσιο συμφέρον, |
|  |  | (β) | ότι είναι επιθυμητή η ενθάρρυνση του εκούσιου ελέγχου των συμβάσεων που διέπονται από τον παρόντα Νόμο από αυτόνομους οργανισμούς, επαγγελματικούς συνδέσμους και ενώσεις και άλλους φορείς που δραστηριοποιούνται στον τομέα των υπηρεσιών της κοινωνίας της πληροφορίας και ειδικά μέσω της διαμόρφωσης και εφαρμογής κωδίκων δεοντολογίας όπως καθορίζεται στις διατάξεις του άρθρου 19. |
|  |  |  (5) Η Αρμόδια Αρχή αιτιολογεί δεόντως την απόφασή της σε σχέση με την άσκηση οποιασδήποτε από τις εξουσίες που προβλέπονται στο εδάφιο (2) και δύναται να αποστείλει τις προβλεπόμενες συστάσεις με ηλεκτρονικό τρόπο, όπου τούτο είναι δυνατό.». |
| Τροποποίηση του βασικού νόμου με την προσθήκη των νέων άρθρων 20Α και 20Β.. | 11. Ο βασικός νόμος τροποποιείται με την προσθήκη, αμέσως μετά από το άρθρο 20 αυτού, των ακόλουθων νέων άρθρων 20Α και 20Β: |
|  | «Επιβολή διοικητικών προστίμων και άσκηση ιεραρχικής προσφυγής. | 20Α.-(1) Ανεξάρτητα από την ποινική ευθύνη ή την ποινική δίωξη οποιουδήποτε προσώπου, η Αρμόδια Αρχή δύναται με απόφαση της να επιβάλλει διοικητικό πρόστιμο, ανάλογα με τη φύση, τη βαρύτητα και τη διάρκεια της παράβασης: |
|  |  | (α) | ύψους μέχρι και το πέντε τοις εκατόν (5%) του κύκλου εργασιών του παραβάτη κατά το αμέσως προηγούμενο της παράβασης έτος ή πρόστιμο το οποίο δεν υπερβαίνει τις διακόσιες πενήντα χιλιάδες ευρώ (€250.000) σε πρόσωπο που παραλαμβάνει απόφαση με την οποία διαπιστώνεται παράβαση, βάσει των διατάξεων της παραγράφου (α) του εδαφίου (2) του άρθρου 20, ή Νοείται ότι, αναφορικά με ίδρυμα ή οργανισμό που κρίνεται ότι δεν έχει κύκλο εργασιών, για τον υπολογισμό του πιο πάνω διοικητικού προστίμου χρησιμοποιείται, ως βάση, αντί του κύκλου εργασιών, το πέντε τοις εκατόν (5%) του συνόλου του ενεργητικού του: Νοείται περαιτέρω ότι, αναφορικά με ασφαλιστική εταιρεία, ως βάση για τον υπολογισμό του πιο πάνω διοικητικού προστίμου, χρησιμοποιείται, αντί του κύκλου εργασιών, η αξία των κατά το τελευταίο οικονομικό έτος ανεκκαθάριστων ασφαλίστρων, που περιλαμβάνουν όλα τα εισπραχθέντα και προς είσπραξη χρηματικά ποσά δυνάμει των ασφαλιστηρίων συμβολαίων που έχουν εισπραχθεί από την ασφαλιστική εταιρεία ή για λογαριασμό της, συμπεριλαμβανομένων των ασφαλίστρων που έχουν εκχωρηθεί σε αντασφαλιστές, μετά την έκπτωση του φόρου προστιθέμενης αξίας και άλλων φόρων που συνδέονται άμεσα με τον κύκλο εργασιών:  |
|  |  | (β) |  το οποίο δεν υπερβαίνει τις πεντακόσιες χιλιάδες ευρώ (€500.000) σε πρόσωπο που ενώ παραλαμβάνει την δεσμευτική ειδοποίηση συμμόρφωσης που καθορίζεται στις διατάξεις του εδαφίου (1) του άρθρου 6 ή στις διατάξεις της παραγράφου (β) του εδαφίου (2), του άρθρου 20, δεν προβαίνει στις δέουσες ενέργειες για συμμόρφωση με τις υποδείξεις της Αρμόδιας Αρχής, εντός της καθορισθείσας προθεσμίας ή δεν εφαρμόζει τα μέτρα που καθορίζονται στην ειδοποίηση συμμόρφωσης.  |
|  |  |  (2) Σε περίπτωση συνέχισης της παράβασης που καθορίζεται στην παράγραφο (β) του εδαφίου (1), η Αρμόδια Αρχή δύναται να επιβάλλει πρόστιμο μέχρι πεντακόσια ευρώ (€500) για κάθε ημέρα συνέχισης της παράβασης, ανάλογα με τη βαρύτητα αυτής: |
|  |  |  Νοείται ότι το επιβαλλόμενο δυνάμει των πιο πάνω διατάξεων διοικητικό πρόστιμο υπολογίζεται ανάλογα με τη φύση, τη βαρύτητα και τη διάρκεια της παράβασης. |
|  |  |  (3) Διοικητικό πρόστιμο επιβάλλεται δυνάμει των διατάξεων του παρόντος άρθρου με αιτιολογημένη απόφαση της Αρμόδιας Αρχής που βεβαιώνει την παράβαση, αφού προηγουμένως ακούσει και/ή δώσει την ευκαιρία στο ενδιαφερόμενο πρόσωπο ή εκπρόσωπο του να ακουστεί προφορικώς ή γραπτώς. |
|  |  |  (4) Κατά την επιβολή διοικητικού προστίμου δυνάμει των διατάξεων του παρόντος άρθρου, η Αρμόδια Αρχή δύναται να λάβει υπόψη της οποιαδήποτε ανάληψη δέσμευσης που παρέχεται έναντι της από τον παραβάτη ή εκ μέρους του παραβάτη, αναφορικά με τη γενόμενη παράβαση και την προοπτική άρσης ή αποκατάστασης αυτής και, σε κάθε περίπτωση, η αρμόδια αρχή μεριμνά ώστε να μην επιβάλλεται διοικητικό πρόστιμο αφού επιβληθεί ποινή συνεπεία καταδίκης για τέλεση ποινικού αδικήματος που αφορά την τέλεση της ίδιας παράνομης πράξης ή συμπεριφοράς. |
|  |  |  (5) Ο Υπουργός έχει εξουσία να καθορίζει με οδηγίες του τα ενδεικτικά κριτήρια υπολογισμού του ύψους του επιβαλλόμενου διοικητικού πρόστιμου, χωρίς τούτο να περιορίζει τη διακριτική ευχέρεια της Αρμόδιας Αρχής να αποφασίζει περί του ύψους της επιβαλλόμενης χρηματικής ποινής, με βάση τα κατά περίπτωση πραγματικά περιστατικά. |
|  |  |  (6) Κατά της απόφασης για επιβολή διοικητικού προστίμου σύμφωνα με το εδάφιο (1), επιτρέπεται η άσκηση ιεραρχικής προσφυγής ενώπιον του Υπουργού εντός προθεσμίας τριάντα ημερών από την κοινοποίηση της απόφασης στον παραβάτη. |
|  |  |  (7) Ο Υπουργός εξετάζει την προσφυγή και, αφού ακούσει τους ενδιαφερόμενους ή δώσει την ευκαιρία σε αυτούς να εκθέσουν τις απόψεις τους, λαμβάνει την απόφασή του εντός τριάντα (30) ημερών με την οποία δύναται: |
|  |  | (α) | να επικυρώσει την προσβληθείσα απόφαση, |
|  |  | (β) | να ακυρώσει την προσβληθείσα απόφαση,  |
|  |  | (γ) | να τροποποιήσει την προσβληθείσα απόφαση, ή |
|  |  | (δ) | να προβεί σε έκδοση νέας απόφασης σε αντικατάσταση της προβληθείσας: |
|  |  |  Νοείται ότι η περίοδος των τριάντα ημερών για λήψη απόφασης από τον Υπουργό είναι δυνατό να εκτείνεται στις εξήντα (60) ημέρες, στις περιπτώσεις όπου κρίνεται απαραίτητο όπως προσκομισθούν πρόσθετα στοιχεία ή απαιτείται περαιτέρω έρευνα των δεδομένων της προσφυγής.  |
|  |  |  (8) Το ποσό του διοικητικού προστίμου εισπράττεται άμεσα από την Αρμόδια Αρχή και το αργότερο εντός τιράντα (30) ημερών από την κοινοποίηση της απόφασης για επιβολή διοικητικού προστίμου ή, σε περίπτωση που ασκείται ιεραρχική προσφυγή ενώπιον του Υπουργού σύμφωνα με το εδάφιο (6) του παρόντος άρθρου, εντός 30 ημερών από την κοινοποίηση της απόφασης του Υπουργού επί της ιεραρχικής προσφυγής εναντίον της απόφασης της Αρμόδιας Αρχής: |
|  |  |  Νοείται ότι το εισπραχθέν ποσό του διοικητικού προστίμου πιστώνεται στο Πάγιο Ταμείο της Δημοκρατίας και προς τούτο, σε περίπτωση ακύρωσης της απόφασης με την οποία επιβλήθηκε το διοικητικό πρόστιμο ενημερώνεται πάραυτα ο Γενικός Λογιστής.  |
|  |  |  (9) Σε περίπτωση παράληψης καταβολής του κατά τον παρόντα Νόμο επιβαλλομένου διοικητικού πρόστιμου, η Αρμόδια Αρχή λαμβάνει δικαστικά μέτρα και το οφειλόμενο ποσό εισπράττεται ως αστικό χρέος οφειλόμενο στη Δημοκρατία, ενώ ανεξαρτήτως των διατάξεων οποιουδήποτε άλλου νόμου, η υποχρέωση καταβολής του επιβαλλομένου διοικητικού πρόστιμου δεν υπόκειται σε παραγραφή. |
|  | Εξουσία έκδοσης Κανονισμών. | 20Β.-(1) Το Υπουργικό Συμβούλιο δύναται να εκδίδει Κανονισμούς για τον καθορισμό ή τη ρύθμιση κάθε θέματος που σύμφωνα με τον παρόντα Νόμο απαιτείται να καθοριστεί ή είναι δεκτικό καθορισμού και γενικότερα για την καλύτερη εφαρμογή αυτού. |
|  |  |  (2) Ειδικότερα και χωρίς επηρεασμό της γενικότητας των διατάξεων του εδαφίου (1), οι Κανονισμοί αυτοί δύνανται να- |
|  |  | (α) | ρυθμίζουν κάθε θέμα το οποίο δυνάμει των διατάξεων του Νόμου αυτού πρέπει ή δύναται να καθοριστεί και/ή το οποίο αναγκαία σχετίζεται με τις εξουσίες που ασκούνται από την Αρμόδια Αρχή βάσει του παρόντος Νόμου· |
|  |  | (β) | προβλέπουν για τις ειδικότερες πληροφορίες που πρέπει να παρέχονται πριν τη σύναψη σύμβασης και κατά την διάρκειά της και προς το σκοπό αυτό είναι δυνατό να λαμβάνονται υπόψη ευρωπαϊκά και διεθνή πρότυπα που υιοθετούνται από την Αρμόδια Αρχή για τη Δημοκρατία∙ |
|  |  | (γ) | ρυθμίζουν και προβλέπουν ειδικότερα ζητήματα σχετικά με τις διαδικασίες εφαρμογής και επιβολής κυρώσεων που καθορίζονται στον παρόντα Νόμο· |
|  |  | (δ) | καθορίζουν κατά τρόπο ειδικότερο και/ή λεπτομερέστερο τις διαδικασίες, τις μεθόδους, και τα χρονοδιαγράμματα που αναφέρονται στον παρόντα Νόμο και την τυχόν επιβολή τελών· |
|  |  | (ε) | προβλέπουν κατά τρόπο ειδικότερο και/η λεπτομερέστερο την τήρηση διαδικασιών για λήψη περιοριστικών μέτρων, όπως καθορίζεται στις διατάξεις του άρθρου 6. κατά μιας υπηρεσίας της κοινωνίας της πληροφορίας η οποία παρέχεται διασυνοριακά·  |
|  |  | (στ) | εναλλακτική διαδικασία επίλυσης διαφορών μεταξύ φορέων ή φορέα παροχής υπηρεσιών και αποδέκτη ή αποδεκτών της υπηρεσίας∙ |
|  |  | (ζ) | καθορίζουν ειδικότερα ζητήματα σε σχέση με την δημιουργία και την τήρηση των διατάξεων των κωδίκων δεοντολογίας, κυρίως για σκοπούς προστασίας των ανηλίκων και της ανθρώπινης αξιοπρέπειας· |
|  |  | (η) | καθορίζουν ειδικότερα τα στοιχεία που θα τηρούνται στα μητρώα καθώς και τον τρόπο ανάρτησής τους στο διαδίκτυο· |
|  |  | (θ) | να προβλέπουν την επιβολή διοικητικών προστίμων στο πλαίσιο που καθορίζεται από τις διατάξεις του παρόντος Νόμου· |
|  |  | (ι) | να προβλέπουν διαδικασία καθορισμού ποινικών αδικημάτων και ποινών οι οποίες να μην υπερβαίνουν το ένα έτος φυλάκισης ή τις πεντακόσιες χιλιάδες ευρώ (€500,000) χρηματική ποινή ή και τις δύο αυτές ποινές για οποιαδήποτε παράβαση των Κανονισμών· |
|  |  | (ια) | να προβλέπουν για τη δυνατότητα έκδοσης ειδοποίησης συμμόρφωσης από την Αρμόδια Αρχή σε περίπτωση παράβασης των διατάξεων των κανονισμών.».  |
| Τροποποίηση του άρθρου 21 του βασικού νόμου.Ιεραρχική προσφυγή | 12. Το άρθρο 21 του βασικού νόμου αντικαθίσταται από το ακόλουθο νέο άρθρο 21:Ο Υπουργός έχει εξουσία να εκδίδει Διατάγματα με τα οποία να διατάσσει τα πιο κάτω:(α) την κατάργηση ή/και την μη πρόσβαση από τους χρήστες σε ιστότοπους που φιλοξενούν ιστοσελίδες που περιέχουν παράβαση(β) τη φραγή της πρόσβασης σε ιστοσελίδες που περιλαμβάνουν ή διαδίδουν παραβατικό περιεχόμενο, για τους χρήστες του διαδικτύου που διαμένουν στη Δημοκρατία.(1) Εναντίον της απόφασης για απόσυρση της άδειας ή οποιουδήποτε μέτρου που λαμβάνεται δυνάμει του άρθρου 21, επιτρέπεται να ασκηθεί, μέσα σε δεκαπέντε ημέρες από την ημέρα που ο πάροχος λάβει τη σχετική ειδοποίηση, ιεραρχική προσφυγή ενώπιον του Υπουργού.(2) Η απόφαση επί της ιεραρχικής προσφυγής εκδίδεται μέσα σε εξήντα ημέρες από την ημερομηνία άσκησης της ιεραρχικής προσφυγής.(3) Πριν εκδώσει οποιαδήποτε απόφαση δυνάμει του εδαφίου (2), ο Υπουργός δύναται κατά τη κρίση του ν’ ακούσει τον προσφεύγοντα ή να δώσει σ’ αυτόν την ευκαιρία να υποστηρίξει τους λόγους πάνω στους οποίους στηρίζει την προσφυγή του. Ο Υπουργός αναθέτει σε Λειτουργό του Υπουργείου την εξέταση της προσφυγής και να του υποβάλει το πόρισμα της εξέτασης πριν αυτός εκδώσει την απόφαση του. Νοείται ότι ο Υπουργός δύναται επίσης να αναθέσει σε λειτουργό ή σε επιτροπή λειτουργών του Υπουργείου του να εξετάσει ορισμένα θέματα που αναφύονται στην προσφυγή και να του υποβάλει το πόρισμα της εξετάσεως πριν αυτός εκδώσει την απόφαση του. |
| Αντικατάσταση του άρθρου 23 του βασικού νόμου | 13. Το άρθρο 23 του βασικού νόμου αντικαθίσταται από το ακόλουθο νέο άρθρο 23: |
|  |  | «23. Οποιοσδήποτε παραβιάζει τις διατάξεις των άρθρων 8, 9, 10, των εδαφίων (1) και (2) του άρθρου 13, του εδαφίου (1) του άρθρου 14, του εδαφίου (1) του άρθρου 15, του εδαφίου (1) του άρθρου 16 και του εδαφίου (1) του άρθρου 17 υπόκειται, σε περίπτωση καταδίκης του, σε χρηματική ποινή που δεν υπερβαίνει τις πεντακόσιες χιλιάδες ευρώ (€500.000) τηρούμενων των προνοιών του άρθρου 20 του παρόντος νόμου και σε περίπτωση δεύτερης ή μετέπειτα καταδίκης, η χρηματική ποινή μπορεί να διπλασιαστεί και πρόσθετα το δικαστήριο δύναται να διατάξει- |
|  |  | (α) | τον προσωρινό η μόνιμο αποκλεισμό του νομικού προσώπου από δημόσιες παροχές ή ενισχύσεις· |
|  |  | (β) | την προσωρινή ή μόνιμη απαγόρευση άσκησης εμπορικής δραστηριότητας από το νομικό πρόσωπο· |
|  |  | (γ) | τον προσωρινό ή οριστικό κλείσιμο των ψηφιακών εγκαταστάσεων που χρησιμοποιήθηκαν από το νομικό πρόσωπο για τη διάπραξη του αδικήματος.». |
| Τροποποίηση του Παραρτήματος του βασικού νόμου. | 14. Το Παράρτημα του βασικού νόμου τροποποιείται με την αντικατάσταση στον υπότιτλο αυτού της λέξης και του αριθμού «άρθρο 4» με την ακόλουθη λέξη και αριθμό «άρθρο 5». |